钦定古今图书集成/明伦汇编/氏族典/第348卷 > 周遇吉
## 钦定古今图书集成/明伦汇编/氏族典/第348卷 > 周遇吉

按《明外史周遇吉传》：“遇吉，锦州卫人。入行伍，每战辄
先登，积功至山西。总兵官。李自成犯山西，遇吉以沿
河千馀里，贼处处可渡，分兵扼其上流，以下流蒲坂
属之巡抚蔡懋德。太原陷，懋德死之，贼遂围代州。遇
吉先在代，遏其北犯，乃凭城固守。会食尽援绝，退保
宁武，贼亦踵至，城陷，遇吉巷战马蹶，徙步跳荡，手格”
杀数十人；身被矢如猬，竟为贼执，大骂不屈，贼县之
高竿，丛射杀之。其舍中儿，先从遇吉出斗，死亡略尽。
夫人刘氏，素勇健，率妇女数十人据山巅公廨，登屋
而射，每一矢毙一贼。贼不敢逼，焚之，阖家尽死。